จัดผมให้เป็นทรงขณะที่มันกำลังยาว มีไลฟ์สไตล์ที่ช่วยให้ผมมีสุขภาพดี เริ่มทำกิจวัตรประจำวันที่ช่วยทำให้ผมยาวเร็วขึ้น
เนื่องจากผมของคุณกำลังยาว จึงเป็นการดีที่จะกำหนดทรงผมไว้ในใจ ดังนั้นเมื่อจะตัดแต่งผม คุณสามารถบอกให้ช่างตัดตามทรงได้ เพื่อให้มันยาวไปตามต้องการ  ถ้าต้องการไว้ผมยาวแบบเป็นเลเยอร์ คุณสามารถเริ่มต้นได้โดยให้ช่างตัดแต่งผมบางส่วนของตัวเองให้สั้นกว่าของส่วนอื่นๆ เป็นเลเยอร์ นำรูปของคนที่มีทรงผมที่คุณอยากจะทำมาเป็นตัวอย่าง คุณรวมถึงช่างตัดผมจะได้เข้าใจตรงกันว่าอยากได้ทรงไหน ถ้าผมของคุณยาวเหนือบ่า ก็เป็นการดีที่จะตัดแต่งผมทุกๆ เดือน หรือไม่ก็ทำให้มันดูเรียบร้อยอยู่เสมอ ทั้งนี้ผมสั้นต้องการการดูแลเอาใจใส่มากกว่าผมที่ยาวลงมาคลุมบ่าแล้ว  แจ้งช่างตัดผมทราบว่าคุณกำลังไว้ผมยาวอยู่ด้วย เพราะถ้าเขาไม่รู้ เขาก็อาจจะตัดผมคุณออกมาเกินไป แล้วทำให้อยู่ทรงเดิม เมื่อผมของคุณยาวเลยบ่าแล้ว ก็อย่าตัดผมบ่อยเกินไป เพราะเมื่อถึงจุดนี้ผมของคุณของน่าจะมีน้ำหนักและทิ้งตัวลงอย่างสวยงามรอบบ่า โดยไม่ต้องจัดทรงใดๆ ทั้งนี้ควรตัดผมทุกๆ 3 ถึง 4 เดือน เพื่อให้ปลายเส้นผมดูมีสุขภาพดี แล้วก็รอให้มันยาวขึ้นเรื่อยๆ ไม่ว่าคุณจะอยู่ในช่วงที่มีผมสั้นกุด หรือมีผมยาวจนอีกไม่กี่นิ้วก็จะยาวเท่าที่ต้องการแล้ว จงมีความสุขกับการรอคอยโดยออกแบบและตกแต่งทรงผมของคุณให้ดูดีมากที่สุด  มั่นใจ ถ้าผมของคุณดูเด๋อด๋าเพราะอยู่ในช่วงที่กำลังยาว ก็ทำให้เหมือนกับว่าคุณต้องการอยากให้เป็นอย่างงั้น อย่าได้แคร์ ไม่ว่าผมจะดัดหรือปล่อยตามธรรมชาติ ก็อย่าไปสนใจว่ามันจะเป็นอย่างไร เพราะถ้าคุณมั่นใจ คนอื่นเขาก็จะคิดว่าคุณตั้งใจทำทรงนี้ ลองใช้ผ้าคาดผม กิ๊บหนีบผม หรือข้าวของอื่นใดที่ใช้จัดแต่งทรงผมสั้นๆ ให้มันดูเก๋ไก๋ ขณะที่กำลังไว้ผมยาวไปด้วย  สวมหมวก วันใดที่เมื่อคุณตื่นมาแล้วผมยุ่งเป็นรังนก ให้สวมหมวกน่ารักๆ ไว้ โดยเลือกให้เข้ากับฤดูกาลด้วย เช่น หมวกไหมพรมมุ้งมิ้งในหน้าหนาว หรือหมวกฟางเก๋ๆ ในหน้าร้อน ช่วงนี้เป็นช่วงที่ดีที่จะตรวจเช็คส่วนผสมบนผลิตภัณฑ์ต่างๆ ที่ใช้กับเส้นผมของคุณ แชมพู คอนดิชันเนอร์ และผลิตภัณฑ์จัดแต่งทรงผมตามท้องตลาดประกอบด้วยสารเคมีมากมาย ซึ่งส่งผลให้ผมดูดีตอนสั้น แต่แห้งเสียตอนยาว ดังนั้นควรเลือกผลิตภัณฑ์ที่ทำให้ผมมีสุขภาพดี เพื่อป้องกันอาการแห้งเสียและแตกปลาย ระหว่างไว้ผมยาว  ไม่ควรใช้แชมพูที่มีส่วนผสมของซัลเฟต สารเคมีสำหรับทำความสะอาดนี้เป็นสารตัวเดียวกับที่อยู่ในน้ำยาล้างจาน จึงอาจส่งผลต่อเส้นผมได้ ดังนั้นควรใช้แชมพูที่มีฉลากระบุว่า “ไม่มีฟัลเฟต” หรือใช้แชมพูที่ทำขึ้นมาเองก็ได้ ไม่ควรใช้ครีมนวดผมและผลิตภัณฑ์จัดแต่งทรงผมที่มีส่วนผสมของซิลิโคอน ของพวกนี้จะทำให้ผมของคุณดูเด่นขึ้น และดูดีในช่วงแรก แต่ท้ายที่สุดมันก็จะทำให้เส้นผมของคุณดูแย่ สารดังกล่าวล้างออกได้ด้วยแชมพูที่มีส่วนผสมของซัลเฟตเท่านั้น ซึ่งจะดีกว่าถ้าไม่เอามาใช้เช่นกัน ไม่ควรทำทรีตเมนต์ด้วยวิธี Brazilian Blowout หรือวิธีการอื่นใดที่ใช้สารเคมีเป็นหลัก ไม่ควรย้อมหรือฟอกสีผมขณะที่คุณพยายามไว้ผมยาว การกินอาหารเพื่อสุขภาพและดื่มน้ำอย่างเหมาะสมจะช่วยให้ผมของคุณยาวขึ้นอย่างแข็งแรงและเป็นเงางาม ซึ่งจะแข็งแรงและเงางามยิ่งขึ้นเมื่อคุณไว้ผมยาว  ดื่มน้ำวันละ 8 แก้ว ไม่ควรดื่มของเหลวใดๆ ที่ทำให้คุณมีอาการขาดน้ำ กินวิตามิบีอย่างเพียงพอ ซึ่งพบได้ในผลไม้ ผัก และถั่ว เพราะวิตามินชนิดนี้จะช่วยให้ผมของคุณหนาและแข็งแรง กินโปรตีนมากๆ เพื่อช่วยสร้างเกาะป้องกันเส้นผม ซึ่งโปรตีนนี้สามารถพบได้ในเนื้อสัตว์ ปลา พืชตระกูลถั่ว และผักใบเขียว กินโอเมก้า 3s ไขมัน “ดี” เหล่านี้จะช่วยให้ผมของคุณเป็นเงางาม ซึ่งสามารถพบได้ในแซลมอน น้ำมันมะกอก ถั่ว และอะคาโด การสระผมทุกวันจะทำให้ผมแห้ง เนื่องจากเป็นการชะล้างน้ำมันตามธรรมชาติที่ช่วยให้เส้นผมแข็งแรงและสุขภาพดีออกไปด้วย ส่งผลให้เส้นผมขาดได้ง่ายและแตกปลาย นั่นหมายความว่าคุณต้องตัดแต่งผมบ่อยขึ้น ซึ่งทำให้ผมยาวช้าลงไปอีก ดังนั้นถ้าอยากให้ผมมีสุขภาพดี ลองทำสิ่งนี้ให้เป็นประจำ  สระผม 3 ถึง 4 ครั้งต่อสัปดาห์ ช่วงแรกผมคุณจะดูมัน แต่ไม่นานหนังศีรษะก็จะสร้างน้ำมันพอดีกับที่จะให้ความชุ่มชื้นแก่เส้นผม และไม่มากจนเกินไป สระผมด้วยน้ำที่เย็นที่สุดเท่าที่จะทนได้ เพราะการสระผมด้วยน้ำร้อนจะทำให้ผมแตกปลายและหยิกเป็นกระจุก ขณะที่น้ำเย็นจะทำให้ผมนุ่มเลื่อนเป็นเส้นและมีสุขภาพดี วิธีการทำให้ผมแห้งนั้นส่งผลอย่างมากต่อการยาวของเส้นผม คุณเป็นคนที่ใช้ผ้าขนหนูเช็ดผม หวีผม แล้วเป่าผมให้แห้งรึเปล่า ถ้าใช่ คุณกำลังทำให้เส้นผมเสียหาย ดังนั้นเวลาที่คุณจะไว้ผมยาว ให้เลิกวิธีการนั้น แล้วทำตามวิธีดังต่อไปนี้  เมื่ออาบน้ำเสร็จ ค่อยๆ บีบเส้นผมเพื่อรีดน้ำออก จากนั้นทำให้แห้งโดยการซับเบาๆ ด้วยผ้าขนหนูนุ่มๆ ไม่ควรถูหรือนวด ให้แค่ตบหรือซับเท่านั้น หวีผมด้วยหวีที่มีซี่ห่างๆ ซึ่งน่าจะง่ายกว่าการใช้แปรงหวีผม หวีผมที่พันกันด้วยความอ่อนโยน เพื่อไม่ให้เส้นผมขาดหรือเสียหาย ปล่อยให้ผมแห้งตามธรรมชาติ ไม่ใช้ไดร์เป่าผม วิธีนี้เป็นวิธีที่ดีที่สุดในการทำให้ผมแห้ง บางวันที่คุณไม่สามารถปล่อยให้ผมแห้งตามธรรมชาติได้ โดยเฉพาะวันที่ต้องไปออกงานและต้องจัดทรงผมให้ดูมันเงาและมีสไตล์ ให้คุณทำตามวิธีต่อไปนี้  เป่าผมโดยใช้ลมเย็น วิธีนี้จะทำให้ผมหยาบกระด้างเล็กน้อย แต่ก็ยังสามารถทำให้ผมดูเรียบเนียนได้มากกว่าการปล่อยให้แห้ง ม้วนผมโดยไม่ใช้ความร้อน แทนที่จะใช้ที่หนีบหรือที่ม้วนผม ให้ใช้เสื้อยืด ถุงเท้า หรือวิธีการอื่นที่ไม่ต้องพึ่งความร้อนในการม้วนผมแทน
ตัดสินใจว่าจะไว้ผมทรงไหน. ตัดแต่งผมขณะที่ผมยังสั้นอยู่. มีความสุขกับทรงผมในปัจจุบันให้มากที่สุด. อย่าใช้สารเคมีกับผมมากเกินจำเป็น. กินอาหารที่ดีและดื่มน้ำอย่างเพียงพอ. เปลี่ยนวิธีการสระผม. ทำให้ผมแห้งด้วยความเอาใจใส่. จัดทรงผมด้วยความอ่อนโยน.
https://www.wikihow.com/Grow-Out-Your-Hair https://www.wikihow.com/Grow-Out-Your-Hair https://www.wikihow.com/Grow-Out-Your-Hair
Keep Your Hair in Shape While it Grows Make Lifestyle Choices that Lead to Healthy Hair Start a Routine to Help Your Hair Grow Faster